অন্য পৃথিবীর স্বপ্ন দেখাও সম্ভব!-1



'অন্য পৃথিবীর স্বপ্ন দেখাও সম্ভব!-১

মাহ্‌মুদুল হক ফয়েজ

অন্য পৃথিবীর স্বপ্ন দেখাও সম্ভব!-১   মাহমুদুল হক ফয়েজ অন্য একটা পৃথিবীর গড়ার লক্ষ্য নিয়ে ভারতের মুম্বাই নগরীতে জমায়েত হয়েছিলো সারা দুনিয়ার লাধিক মানুষ। গোরেগাঁও’র নেসকো গ্রাউন্ডে জানুয়ারি ১৬ থেকে ২১ তারিখ পর্যন্ত পৃথিবীর নানান বর্ণের নানান মতের নারী পুরুষ নিজেদের ঐতিহ্য অনুসারে নেচে গেয়ে রাগে বিক্ষোভে তাদের মনের কথা জানান দিয়েছে। দুনিয়ার নামকরা মিডিয়া প্রতিষ্ঠানগুলো তুলে ধরেছে সে সব খবরাখবর। মুম্বাই সিটি মহারাষ্ট্রের রাজধানী। ভারতবর্ষের গেইটওয়ে। আরব সাগরের লোনা হাওয়া ছুটে আসে ব্যস্ত নগরীতে। এক সময়ের মারাঠারাজ শিবাজীর দোর্দন্ড প্রতাপ ছিলো এই অঞ্চলে। খাড়ী নদীর তীরে টিলার চূড়ায় শিবাজী মন্দির আজো সে স্মৃতি বহন করে। মারাঠারা বলে দুর্গাড়ী খাড়ী। কথিত আছে এই দুগাড়ী খাড়ী থেকে পুনা পর্যন্ত প্রায় দেড়শ কিলোমিটার সুড়ঙ্গ পথ ছিলো। কালের আবর্তে তার কোনো চিহ্ন এখন আর নেই। আধুনিক মুম্বাই শহর গড়ে উঠেছে মুলত: মুম্বাইয়ের সুতাকল শ্রমিকদের রক্ত, ঘাম আর শ্রমে। নেসকো ছিলো এশিয়ার সর্ববৃহৎ কাপড় উৎপাদনের জন্য প্রয়োজনীয় যন্ত্রপাতি তৈরির কারখানা।

এক বিশাল এলাকাজুড়ে সে কারখানা এখন এক হতশ্রী উৎপাদনহীন কংকালসার। ফাঁকা, পরিত্যক্ত। এই পরিত্যক্ত কারখানা অঙ্গনটিতে এখন নানা অনুষ্ঠানাদি, মেলা, সভা, সেমিনারের জন্য ভাড়া দেয়া হয়। কাপড় মিলের জন্য প্রসিদ্ধ এই রাজ্যে অনেক কারখানায় এখন নেসকোর মত বিশাল বিশাল তালা ঝুলছে। জ্বলছে লাল বাতি। ধুঁকে ধুঁকে মরছে দক্ষ শ্রমিকেরা। যারা এক সময় ছিলো গুরুত্বপূর্ণ উৎপাদনশীল সমাজ। তারা আজ নিঃস্ব, অবাঞ্ছিত। দেবতার অভিশাপ বলে তারা এটাকে প্রথমে মেনেও নিতে চাইছিলো। কিন্তু ধীরে ধীরে নিজেরাই অনুভব করতে লাগলো এ তাদের কোনো ভাগ্য লিপি নয়। বিশ্বায়নের আগ্রাসন ভূমিকায় তাদের এই দুরাবস্তা। তারা যেন খুঁজে পেয়েছে তাদের মূলশত্রু বিশ্বায়নকে। সর্বগ্রাসী পুঁজির বিশ্বায়ন। অর্থ আর পুঁজির বিশ্বায়ন। এই দৈত্যকে রুখতে হবে। অর্থ আর পুঁজির পৃথিবী নয়। সত্যিকারের শ্রমজীবী মানুষের পৃথিবী চাই। ‘এনাদার ওয়াল্ড ইজ পসিবল’। জোর জবরদস্তি আর আগ্রাসনের পৃথিবী নয়। ভ্রাতৃত্ব আর সহমর্মিতার পৃথিবী চাই। অন্য একটা পৃথিবী গড়া সম্ভব। শুধু মুম্বাইয়ের নেসকো কারখানা নয় পৃথিবীর উন্নয়নশীল ও অনুন্নত সকল দেশের শ্রমজীবী মানুষ আজ হুমকির মুখে। আমেরিকাসহ জি-সেভেন সারাবিশ্বকে কব্জা করতে মরিয়া হয়ে উঠেছে। বিশ্ব ব্যাংক, আইএমএফ, বহুজাতিকে কোম্পানীর পুঁজিতান্ত্রিকতা এবং আমেরিকার সাম্প্রতিক ইরাক, আফগানিস্থান আগ্রাসন বিশ্ব মানবতার টুঁটি চিপে ধরেছে। তারাও এক বিশ্বের বিশ্বাসী কিন্তু সে বিশ্ব পুঁজি আগ্রাসন দখলদারিত্বের বিশ্ব। দাদাগিরির বিশ্বায়ন। সে পুঁজিতান্ত্রিক বিশ্বায়নের বিপরীতে কি করে অন্য পৃথিবী গড়া সম্ভব? ওয়ার্ল্ড সোসাল ফোরাম মনে করে সারাবিশ্বের নানান বর্ণের নানান মতের মানুষদের অন্তহীন মতকে সংঘবদ্ধ করে সে পৃথিবী গড়া সম্ভব। মানুষই সকল শক্তির উৎস। সেই শক্তির উৎস্যকে নিজেদের মত সংঘবদ্ধ করতে পারাটাই এখন জরুরি। এর প্রাথমিক কাজ হলো, এসব নানান মতকে এক জায়গায় সংঘবদ্ধ করা। নিজেদের মধ্যে ভাব আদান প্রদান করা। পৃথিবীর নানান সম্প্রদায় নানান মানুষ নিজেদেরকে স্রেফ বাঁচিয়ে রাখার জন্য প্রাণপণ লড়াই করে যাচ্ছে। পরিবেশ প্রকৃতি পুঁজি ও খাদ্যের নিরাপত্তার জন্য তাদের চলছে অন্তহীন সংগ্রাম। এক এক সংগ্রামের রুপ এক এক রকম। কোরিয়ার নানা রং জুন এর অভিবাসী সমস্যা, চিলির হেক্টোর রেমিরেজের, মধ্য প্রদেশের লক্ষ্মীনারায়ন সোহনের বিকলাঙ্গদের অধিকার, বাংলাদেশের ভূমিহীন আর আদিবাসীদের সমস্যা, কলকাতার যৌনকর্মী নিতাইগিরির অধিকার আদায়ের সংগ্রাম। কেরলার হিজরা সম্প্রদায়ের রাজকুমার মালুর অধিকার, নেপালের পদ্দ শিং কর্মকারের শ্রেণী বৈষম্য সমস্যা, নরওয়ের সগিরিড মেলকারেন এর ভূমিহীনদের সমস্যা, সব একসূত্রে গাঁথা হয়ে আছে। এই সোসাল ফোরাম চতুর্থবারের মত অনুষ্ঠিত হলো ভারতের মুম্বাই নগরীতে। ২০০১ সালে ব্রাজিলের পোর্ট এলেগ্রীতে অনুষ্ঠিত হয়েছিলো এর প্রথম আসর। পরপর তিনবার ল্যাটিন আমেরিকায় হওয়ার পর উদ্যোক্তারা মনে করলো দণি এশিয়ার মানুষ ব্রাজিলে গিয়ে একাত্বতা প্রকাশ করা দুরূহ হয়ে পড়ে তাই প্রথম বারের মত বেছে নেয়া হলো ভারতের মুম্বাইকে। এই অঞ্চলেই বাস করে বিশ্বের অধিকাংশ শ্রমজীবী দরিদ্র মানুষ। ফলে এ অঞ্চল থেকে সর্বাধিক মানুষ এবার যোগ দিতে সমর্থ হলো।

বাংলাদেশ থেকে প্রায় আট নয়’শ প্রতিনিধি সে আসরে যোগ দিয়েছিলেন। বাংলাদেমের প থেকে নানান বিষয়ে আলোচনা করা হয়েছে। রাসায়নিক কৃষির ফলে খাদ্যে যে বিষাক্ততার সৃষ্টি হয়েছে, মানুষের জীবন আজ নানাভাবে হুমকির সম্মুখীন, খাদ্য নিরাপত্তা, প্রাণ বৈচিত্র ধ্বংসের প্রকৃয়া, ভূমি সমস্যা, পানি ও নদীর স্বাভাবিক প্রবাহ, বিশ্ব ব্যাংক আইএমএফ এর চাপিয়ে দেয়া শর্ত নারী নির্যাতন, আদীবাসীদের ভূমি সমস্যা, সংখ্যালঘুদের ওপর নির্যাতন সহ অনেক বিষয়ই আলোচিত হয়েছে বিশ্ব ফোরামে। বাংলাদেশ থেকে যাওয়া বিভিন্ন প্রতিষ্ঠান মিলিতভাবে র‌্যালির আয়োজন করেছে। প্রায় সাত আটশ বাংলাদেশী বিভিন্ন প্ল্যাকার্ড ও ব্যানার নিয়ে র‌্যালিতে অংশগ্রহণ করেছিলো। দণি এশিয়ার খাদ্য, কৃষি ও সাংস্কৃতিক ফোরাম (সানফেক) এর একটি র‌্যালি হয়েছিলো। সে র‌্যালিতে দেখানো হলো খাদ্যে রং ও নানা রাসায়নিক প্রকৃয়ার ফলে বিষাক্ত খাদ্য তৈরি হয়েছে। তার ফলে মানুষের শরীরে বিষাক্ততার সৃষ্টি হচ্ছে তার ভয়াবহতা, কৃষিতে বিষ ও রাসায়নিক সার প্রয়োগের ফলে বাংলার ঐতিহ্যবাহী প্রাণবৈচিত্র ও প্রাণ সম্পাদ ধ্বংস হচ্ছে বিশ্বব্যাংক আইএমএফ, বিশ্ব বাণিজ্য সংস্থার নখর আগ্রাসন, কোকাকোলাসহ বহুজাতীক কোম্পানীর একচেটিয়া ব্যবসার নীল নকসাসহ নানা বিষয়ছিলো সে র‌্যালিতে। বিশ্বের বিভিন্ন মিডিয়া প্রচন্ড আগ্রহ সহকারে জানতে চেয়েছে সানফেকের কার্যক্রম। উবিনীগ ও নারীগ্রস্থ প্রবর্তনার ষ্টলে ছিলো দর্শকদের উপচে পড়া ভীড়। বাংলাদেশের ভাষা সংস্কৃতি রাজনীতি বিষয়ে অনেকেই জানতে হয়েছে। অনেক বিদেশী নারী ডেলিগেট বাংলাদেশের নারীদের আর্থ-সামাজিক পরিস্থিতির কথা জানতে চেয়েছেন। অনেকের ধারনা ছিলো যেহেতু বাংলাদেশের প্রধানমন্ত্রী একজন নারী সুতরাং নারীদের অবস্থা নিশ্চই ভাল হবে।

এ ফোরামে সবচেয়ে লক্ষনীয় দিক ছিলো লক্ষ লক্ষ মানুষের জন্য কোন কোমল পানীয় দোকান ছিলনা। এমন কি আশেপাশেও তা দেখা যায়নি। কোন সিগারেটের ধোঁয়া উড়েনি। মানুষ অবলীলায় বিশুদ্ধ পানি পান করেছে। গ্রামের চাষীদের উৎপাদিত ফলের জুস খেয়েছে। কোমল পানীয় জন্য কাউকে হা-পিতেস করতেও দেখা যায়নি। স্লোগান উঠেছে 'নো মোর কোকাকোলা'।

বিশ্ব সামাজিক ফোরাম বা ওয়াল্ড সোসাল ফোরামের প্রথম দিনের উদ্বোধনী অনুষ্ঠানে উপস্থিত ছিলেন নেতাজী সুভাষ চন্দ্র বসুর এক সময়ের সহকর্মী সহযোদ্ধা ৯ বছর বয়সী ক্যাপটেন লক্সমী সেগাল। লালপাড় সাদা সাড়ী আর পাকা ছোট চুলে লক্সমী সেগালকে কোন অবস্থাতেই মনে হয়নি তাঁর এত বয়স হয়েছে। মনের তরতাজা শান্তি আর প্রাণচঞ্চলতায় তিনি ছিলেন জোতিষ্কমান তারকার মত। নেসকোগ্রাউন্ডের লাখ মানুষের সামনে মুষ্টিবদ্ধ হাত তুলে বলে গেলেন, ফাইট ইজ নট ওভার। যুদ্ধ শেষ হয়ে যায়নি। মানুষই সকল শক্তির আধার। সদিচ্ছা সহমর্মিতা আর ঐকান্তিকতা থাকলে সবার জন্য একটি বিশ্ব অবশ্যই সম্ভব।

উদ্বোধনী অনুষ্ঠানে আরো ছিলেন, প্যালেষ্টাইনের মুস্তফা বারঘোউটি ব্রাজিলের চিকো হোয়াইটেকর, ইরানের নোবেল প্রাইজ বিজয়ী শিরিন এবাদী, ভারতের প্রখ্যাত লেখিকা অরুন্ধতী রায় প্রমুখ। ২১ জানুয়ারি অপরাহ্নে মুম্বাইয়ের আজাদ ময়দানে লক্ষ মানুষের একতানের মধ্যে শেষ হলো ৪র্থ বিশ্ব সামাজিক ফোরামের মহামিলন। ফোরামের কর্মকর্তারা জানান এটা কোন সংগঠন নয় কোন প্রতিষ্ঠানও নয়। এটা বিভিন্ন মতের বিভিন্ন গোষ্ঠীর মিলন মেলা। এই মিলিত হওয়ার প্রচেষ্টার মধ্য দিয়ে পথ তৈরি হবে একটি অন্যরকম পৃথিবী গড়ে তোলার।

কিন্তু এ নিয়ে বিতর্কিত রয়েছে যথেষ্ট। বামপন্থী গ্রুপগুলো এ আয়োজনকে প্রত্যাখান করেছে। তাদের ভাষায় বিপ্লব হলো জনগণের উৎসব। সতঃস্ফুর্ত জনগণের অংশগ্রহণে যে বিপ্লব সংগঠিত হয় এ সেটাই খাঁটি। টেকসই। অন্যগুলো ঠুকনো। সে অর্থে এ আয়োজন সবই বোগাস অর্থহীন। পাশাপাশি তারা আয়োজন করেছে আরেকটি ফোরামের। মুম্বাই রেজিষ্টেন্স। তারা প্রশ্ন তুলেছেন এত আয়োজনের এত পয়সা কোত্থেকে এলো। এনজিওরা এ আয়োজনের ষাট ভাগ পয়সা যুগিয়েছে। এনজিওর পয়সার বিপ্লব হয়না। হবেও না। সোসাল ফোরামের নামে বিশ্বের স্বপ্নময় মানুষগুলো আবার ডোনারদের খপ্পরে পড়েছে। ডোনাররা কোন কারণ ছাড়া সাড়ে আট কোটি রুপী দেয়নি। অনেকে মনে করেছেন জনগণের শতস্ফুর্ততাকে থামিয়ে দেয়ার জন্যই এনজিওদের এই প্রয়াস। তবে তাই বলে যে এটা একেবারে গুরুত্বহীন তা অনেকেই মেনে নেননি। এর ভিতর অন্তর্নিহিত রাজনৈতিক গুরুত্বও আছে পৃথিবী জুড়ে ।

মাহমুদুল হক ফয়েজ

Foez 05:47, 19 January 2010 (UTC)